Veronika

"Veronika" (בעברית: "ורוניקה") הוא סינגל שהוקלט על ידי הזמרת הסלובנית רייבן. הוא יצא לאור ב-20 בינואר 2024 באופן עצמי, והולחן על ידי רייבן וחמישה מוזיקאים סלובנים נוספים. במרכז מילותיו של "Veronika" עומד סיפור חייה של ורוניקה, אשתו השנייה של פרדריק השני, רוזן צליה. הוא נבחר לייצג את סלובניה באירוויזיון 2024, שהתקיים במאלמה שבשוודיה.

== רקע וכתיבה ==
"Veronika" הולחן על ידי רייבן, בויאן צווייטיצ'אנין, קלבדייה קופינה, שרה ברישקי צירמן, דנילו קאפל, מרטין בזייק ופטר קו ונכתב על ידי הארבעה הראשונים.<ref></ref> צווייטיצ'אנין ייצג את סלובניה באירוויזיון 2023 כחלק מההרכב ג'וקר אאוט עם "Carpe Diem", שהגיע בגמר למקום ה-21 עם 78 נקודות.<ref name=":0"></ref> לדברי רייבן, השיר נוצר בהשראת סיפור חייה של ורוניקה, רעייתו השנייה של פרדריק השני, רוזן צליה, שהייתה האישה הראשונה שהואשמה בכישוף בסלובניה. לבסוף נרצחה באכזריות על פי צו חמה, שהתנגד לנישואיה לבנו בשל היותה ענייה.<ref name=":1"></ref><ref name="SBL"></ref> רוקסנדב טודור מ-Wiwibloggs תיארה את "Veronika" כ"שיר פופ אלטרנטיבי, המאופיין באפלה". היא הוסיפה וכתבה: .<ref name=":4"></ref>

במקור נועד השיר להיכלל במיני-אלבום השני של רייבן, Sirene, ולא לאירוויזיון. תהליך יצירתו התפרש על כחצי שנה, תוך התמקדות באיכותו הדרמטית ורצון להשליך את סיפורה של ורוניקה על שנת 2024.<ref></ref>

ב-12 בדצמבר 2023 הוכרזה רייבן באופן רשמי כנציגת סלובניה לאירוויזיון 2024 במהלך מסיבת עיתונאים שנערכה באולם האופרה והבלט הלאומי של ליובליאנה.<ref name=":3"></ref> השיר והווידאו קליפ שלו פורסמו ב-20 בינואר 2024 במהלך תוכנית טלוויזיה מיוחדת בשם Misija Malmö.<ref></ref><ref></ref><ref name=":2"></ref>

== וידאו קליפ וקידום ==
הווידאו קליפ הרשמי של "Veronika" יצא גם כן ב-20 בינואר 2024. הוא צולם במחצבת צ'רני קרל ובראדובלייצה בבימויו של לוקאס זוסצ'לאג וטיאשה ברבו.<ref name=":4" /><ref name=":2" /><ref></ref><ref></ref> בריאיון לתאגיד השידור הסלובני הצהירה רייבן את רצונה לשלב בקליפ את ארבעת היסודות – אדמה, אש, מים ואוויר. היא גם התייחסה לפחד שלה ממים עמוקים ועל הקושי לצלם כמה סצנות מתחת למים.<ref></ref>

על מנת לקדם את השיר ביצעה אותו רייבן במסיבות אירוויזיון שונות, דוגמת זו ב-6 באפריל בברצלונה ומסיבת האירוויזיון הנורדית ב-14 באפריל.<ref></ref><ref></ref>

== תחרות הזמר של האירוויזיון ==
=== לפני האירוויזיון ===
ב-14 בספטמבר 2023 אישר תאגיד השידור הסלובני (RTVSLO) את השתתפות המדינה באירוויזיון 2024.<ref></ref> תחילה תכנן לערוך את הקדם המסורתי של סלובניה לאירוויזיון, ה-EMA, אולם לבסוף הצעה זו נגנזה והנציג נבחר באופן פנימי.<ref name="EMA"></ref><ref name="January"></ref>

פאנל שופטים, שהורכב ממוזיקאים סלובניים, בחר חמישה זמרים שיכולים לייצג את המדינה בתחרות האירוויזיון הקרובה, ואילו פאנל בין-לאומי צמצם את האפשרויות לאחת.<ref name="January2"></ref> ב-12 בדצמבר 2023 הוכרזה רייבן כנציגת המדינה לאירוויזיון הקרוב. שירה יצא לאור ב-20 בינואר 2024 יחד עם וידאו קליפ רשמי.

=== באירוויזיון ===
סלובניה שובצה לחלקו השני של חצי הגמר הראשון, שנערך ב-7 במאי.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. סלובניה הופיעה תשיעית, אחרי איסלנד ולפני פינלנד. ב-7 במאי עלתה רייבן על בימת חצי הגמר הראשון של האירוויזיון וביצעה את שירה "Veronika". בסוף הערב הוכרזה כאחת מעשרת המתמודדים שהעפילו לגמר. בגמר, ששודר ב-11 במאי הופיעה סלובניה אחרי שווייץ ולפני קרואטיה. סלובניה סיימה את התחרות במקום ה-23 עם 27 נקודות.<ref></ref>

== רשימת השמעה ==
הורדה דיגיטלית:
# "Veronika" – 2:46

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
! rowspan="2" scope="row" |עולם
|20 בינואר 2024
|הורדה דיגיטלית
| rowspan="2" |הוצאה עצמית
|
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי סלובניה באירוויזיון
קטגוריה:שירים בסלובנית